stanford-oval/wikipedia huggingface dataset:
המפלגה למען החירות
מצע > אידאולוגיה

המצע הפוליטי של ה-PVV מאופיין בדרך כלל כימין פופוליסטי. המפלגה עצמה התייחסה לאידאולוגיה שלה בבחירות הראשונות לבית הנבחרים בהן השתתפה כ״ריאליזם חדש" אותו תיארה כ"ליברליזם חדש וחזק יותר, עם יותר תשומת לב לתרבות, מסורת ומוסר". המפלגה מזוהה בקביעות עם הימין הקיצוני ועם גזענות, על אף שהמפלגה ווילדרס מכחישים זאת באופן נחרץ. למרות זאת כלי תקשורת דיווחו כי לחלק מעובדי המפלגה היו קשרים הדוקים עם מפלגות ימין קיצוניות בעבר. המפלגה גם פעלה בשיתוף פעולה הדוק עם מפלגות אלטרנטיבה לגרמניה, פלאמס בלאנג הבלגית והחזית הלאומית הצרפתית.
מרכז התיעוד הפרלמנטרי של אוניברסיטת ליידן מתייחס למפלגה כ"פופוליסטית, בעלת עמדות הן שמרניות והן ליברליות, גם ימניות וגם שמאלניות".
התקשורת בהולנד מתייחסת בדרך כלל למפלגה כאל ימין פופוליסטי או מפלגת ימין. כלי תקשורת ידועים מחוץ להולנד מתייחסים באופן קבוע למפלגה כמפלגת ימין קיצוני, ו/או פופוליסטי ו/או אנטי-אסלאמית.
מצע > עמדות

המפלגה ביקורתית במיוחד כלפי האסלאם, החברה הרב-תרבותית, והאיחוד האירופי. על פי המפלגה, מתרחשת בהולנד אסלאמיזציה, המגבילה את החופש במדינה וגם מערערת מבחינה איכותית כל מיני היבטים אחרים של החברה (טיפול, חינוך, כלכלה). המפלגה אינה רואה באסלאם דת, אלא בעיקר אידאולוגיה טוטליטרית. יתרה מזאת, על פי מצע הבחירות של המפלגה, קיים מאבק עם "האליטה השמאלנית", ש"כרתה ברית עם האסלאם". מאז אוגוסט 2007, וילדרס תומך באיסור על הקוראן. המפלגה תומכת בשינוי סעיף 1 לחוקה, הקובע כי יש להתייחס במקרים שווים באופן שווה לכל אחד בהולנד, לסעיף המעגן את הערכים המשותפים ליהדות ולנצרות כערכים הדומיננטיים. המפלגה מציעה לחסום הגירה ממדינות שאינן מערביות, היא סקפטית כלפי האיחוד האירופי, ונגד הגדלתו כדי שיכלול את טורקיה. כמו כן המפלגה מתנגדת למתן אזרחות כפולה.
בנושאים מסוימים כגון בריאות, שירותים סוציאליים וטיפול בקשישים מחזיקה המפלגה בעמדות שמאל חברתי, אם כי באופן סלקטיבי. כך, למשל, המפלגה תומכת בשימור מדינת הרווחה במלואה תוך הגנה מפני זרים – מהגרים זכאים להטבות רק לאחר עשר שנים ולאחר קבלת אזרחות הולנדית, מהגרים מובטלים יש לגרש. מצד שני המפלגה תומכת בהפחתת מיסים על ידי קיצוץ בהוצאות הממשלה, ובעד אנרגיה גרעינית.
במדיניות החוץ המפלגה תומכת בעמדה אירוסקפטיות נוקשה ותומכת בפרישה של הולנד מהאיחוד האירופי וארגון הסכמי סחר חופשי חלופיים עם אירופה. על פי המפלגה האיחוד האירופי אינו מיטיב כלכלית עם משלם המיסים ההולנדי, פוגע בקבלת ההחלטות המקומית ובדמוקרטיה של המדינות החברות בה ומותיר את הולנד ללא יכולת לשלוט בגבולותיה. בעקבות הפלישה הרוסית לאוקראינה הצביעה המפלגה בפרלמנט בעד גינוי הפלישה וקראה להפסיק את התוקפנות הרוסית. למרות עמדתה הנוקשה לרוב בנוגע להגירה, תמכה ה-PVV בקליטה זמנית של פליטים אוקראינים שהמפלגה רואה בהם פליטים לגיטימיים הנמלטים ממלחמה.מאמר מחקר של המרכז האירופי לחקר פופוליזם תיאר את הגישה של ה-PVV כלפי פוטין ורוסיה לפני תחילת המלחמה כמעורבת ומורכבת יותר בהשוואה לתנועות לאומיות-פופוליסטיות אחרות – וילדרס הצהיר הצהרות תמיכה בפוטין בהקשר של הצגתו כבעל ברית נגד טרור והגירה אסלאמיים, והמפלגה דגלה במדיניות נייטרלית בנוגע לסכסוך האוקראיני-רוסי ב-2014, ומתנגדת לחברות אוקראינית באיחוד האירופי. עם זאת, המאמר מציין שווילדרס והמפלגה הקשיחו את יחסם לרוסיה לאחר ההפלה של טיסה 17 של מלזיה איירליינס וקראו להעמיד את העבריינים לדין. במהלך הבחירות הכלליות בהולנד 2023, תמכה המפלגה בהפסקת התמיכה הצבאית ההולנדית באוקראינה. בנוגע לסכסוך הישראלי-פלסטיני המפלגה תומך בפתרון המדינה האחת ורואה בירדן "המדינה הפלסטינית היחידה שתתקיים אי פעם". המפלגה תומכת בבניית התנחלויות, בהכרה בירושלים כבירת ישראל והציעה להעביר את שגרירות הולנד בישראל לירושלים.
בבחירות לפרלמנט

| שנת בחירות | סה"כ קולות |  % מסך הבוחרים | מושבים | שינוי |
| --- | --- | --- | --- | --- |
| 2006 | 579,490 | 5.9% | 9 / 150 |  |
| 2010 | 1,435,349 | 15.5% | 24 / 150 | 15  |
| 2012 | 950,263 | 10.1% | 15 / 150 | 9  |
| 2017 | 1,372,941 | 13% | 20 / 150 | 5  |
| 2021 | 1,124,482 | 10.79% | 17 / 150 | 3  |
| 2023 | 2,377,551 (מקום ראשון) | 23.5% | 37 / 150 | 20  |
אליפות ארצות הברית הפתוחה 1935

| --- | --- |

אצטדיון מועדון הטניס וסט סייד
 ענף:  טניס 
 תקופת התחרות:  19 באוגוסט 1935 – 12 בספטמבר 1935 (25 ימים) 
 מספר תחרות:  55 
 עיר מארחת:  ניו יורק, בוסטון
 אצטדיון:  מועדון הטניס וסט סייד מועדון הקריקט לונגווד
 זוכה:  גברים:וילמר אליסון (ארצות הברית) נשים:הלן ג'ייקובס (ארצות הברית) זוגות גברים:וילמר אליסון/ג'ון ואן רין (ארצות הברית)  זוגות נשים:הלן ג'ייקובס/שרה פלפרי (ארצות הברית) זוגות מעורבים:שרה פלפרי (ארצות הברית)/אנריקה מאייר (ספרד)
 
 → אליפות ארצות הברית הפתוחה 1934 אליפות ארצות הברית הפתוחה 1936 ← 
 
אליפות ארצות הברית הפתוחה 1935 הייתה תחרות טניס שנערכה על מגרשי הדשא. תחרויות זוגות התקיימו במועדון הקריקט בפרברי בוסטון. הם החלו ב-19 באוגוסט והסתיימו ב-26 באוגוסט. תחרות הנשים ותחרות הגברים התקיימו במועדון הטניס וסט סייד שבניו יורק. הם החלו ב-29 באוגוסט והסתיימו ב-12 בספטמבר.
חל ג'ייקובס, שרה פלפרי ווילמר אליסון זכו ב-2 תחרויות.
התחרות > תחרות הגברים

לתחרות זו נרשמו 98 טניסאים שחולקו ל-8 בתים. 15 הטניסאים החזקים קיבלו דירוג (לטניסאים אמריקאים וטניסאים זרים בנפרד) כדלקמן:
| --- | --- |
 וילמר אליסון (ארצות הברית ארצות הברית), ניצח בתחרות  דון בדג' (ארצות הברית ארצות הברית), הודח ברבע הגמר  פרנק שילדס (ארצות הברית ארצות הברית), הודח ברבע הגמר  סידני ווד (ארצות הברית ארצות הברית), הפסיד במחק הגמר  בריאן גרנט (ארצות הברית ארצות הברית), הודח בחצי הגמר  פרנק פרקר (ארצות הברית ארצות הברית), הודח בסיבוב הרביעי  ברקלי בל (ארצות הברית ארצות הברית), הודח בסיבוב הראשון  גרגורי מנגין (ארצות הברית ארצות הברית), הודח ברבע הגמר:  פרד פרי (הממלכה המאוחדת הממלכה המאוחדת), מנצח תחרות 1933 ו-1934, הודח בחצי הגמר  רודריך מנצל (צ'כוסלובקיה צ'כוסלובקיה), הודח בסיבוב הרביעי  כריסטיאן בוסה (צרפת צרפת), הודח בסיבוב הראשון  אנריקה מאייר (ספרד ספרד), הודח ברבע הגמר  אנדרה מרטין-לז'ה (צרפת צרפת), הודח בסיבוב השלישי  כריסטיאן בוסה (צרפת צרפת), הודח בסיבוב הראשון  הסקל אנדריוס (אוסטרליה אוסטרליה), הודח בסיבוב השני
מנצח אליפות 1934 פרד פרי מבריטניה הודח בחצי הגמר. במשחק הגמר וילמר אליסון מארצות הברית שיחק נגד סידני ווד וניצח ב-3 מערכות.
התחרות > תחרות הנשים

בתחרות הנשים השתתפו 64 טניסאיות שחולקו ל-4 בתים. 12 הטניסאיות החזקות קיבלו דירוג (טניסאיות אמריקאיות וזרות בנפרד) כדלקמן:
| --- | --- |
 הלן ג'ייקובס (ארצות הברית ארצות הברית), מנצחת תחרות 1934-1932, ניצחה בתחרות  שרה פלפרי (ארצות הברית ארצות הברית), הפסדה במשחר הגמר  קרולין בבקוק (ארצות הברית ארצות הברית), הודחה ברבע הגמר  מרג'ורי ואן רין (ארצות הברית ארצות הברית), הודחה ברבע הגמר  גרייסין וילר (ארצות הברית ארצות הברית), הודחה בסיבוב השלישי  קתרין וולף (ארצות הברית ארצות הברית), הודחה בסיבוב השלישי  דורותי אנדרוס (ארצות הברית ארצות הברית), הודחה בסיבוב השלישי:  קיי סטאמרס (הממלכה המאוחדת הממלכה המאוחדת), הודחה בחצי הגמר  פיליס קינג (הממלכה המאוחדת הממלכה המאוחדת), הודחה בחצי הגמר  רפדה ג'יימס (הממלכה המאוחדת הממלכה המאוחדת), הודחה ברבע הגמר  ננסי ליל (הממלכה המאוחדת הממלכה המאוחדת), הודחה ברבע הגמר  אבלין דרמן (הממלכה המאוחדת הממלכה המאוחדת), הודחה בסיבוב השלישי
מנצחת תחרות 1934 הלן ג'ייקובס ניצחה במשק הגמר את שרה פלפרי ב-2 מערכות.
התחרות > תחרות זוגות גברים

בתחרות השתתפו מספר זוגות. במשחק הגמר מנצחי תחרות 1931 וילמר אליסון וג'ון/ואן רין מארצות הברית מארצות הברית שיחקו הגד דון בדג'/ג'ין מקו מארצות הברית וניצחו אותם ב-5 מערכות.
התחרות > תחרות זוגות נשים

בתחרות השתתפו 17 זוגות. הזוגות החזקות קיבלו דירוג (טניסאיות אמריקאיות וזרות בנפרד) כדלקמן:
| --- | --- |
 הלן ג'ייקובס/שרה פלפרי (ארצות הברית ארצות הברית), מנצחות תחרויות 1932 ו-1934 ניצחו בתחרות  דורותי אנדרוס/קרולין בבקוק (ארצות הברית ארצות הברית), הפסידו בגמר  באנדי/וורקמן (ארצות הברית ארצות הברית), הודחו בסיבוב השני  ג'ונסון/קטרין ויינטרופ (ארצות הברית ארצות הברית), הודחו ברבע הגמר:  פרדה ג'יימס/קיי סטאמרס,(הממלכה המאוחדת הממלכה המאוחדת), הודחו בחצי הגמר  אוולין דירמן/ננסי ליל (הממלכה המאוחדת הממלכה המאוחדת), הודחו בחצי הגמר
במשחק הגמר מנצחות תחרות 1934 הלן ג'ייקובס/שרה פלפרי (ארצות הברית) שיחקו נגד זוג אמריקאי נוסף קרולין בבקוק/דורותי אנדרוס וניצחו אותם ב-2 מערכות.
התחרות > תחרות זוגות מעורבים

בתחרות השתתפו 31 זוגות. במשחק הגמר שרה פלפרי (ארצות הברית)/אנריקה מאייר (ספרד) שיחקו נגד קיי סטאמרס (ממלכה המאוחדת)/רודריך מנזל (צ'כוסלובקיה) וניצחו אותם ב-3 מערכות.
הערות שוליים

↑  מיקום תחרויות
וילמר אליסון, מנצח תחרות הגברים
הלן ג'ייקובס, מנצחת תחרות הנשים
פורום דבורה

| --- | --- |

 פעילות:  קידום ייצוג שוויוני לנשים במוקדי קבלת החלטות בממסד הביטחוני-מדיני הישראלי ובשיח התקשורתי והציבורי, ובניית דור מנהיגות העתיד בתחומי הביטחון הלאומי ומדיניות החוץ של מדינת ישראל
 תחום:  שוויון מגדרי, ביטחון לאומי, מדיניות חוץ
 שפה רשמית:  עברית
 מדינה:  ישראל ישראל
 יושב ראש:  פנינה שרביט ברוך
 מנכ"ל:  עפרה אש
 תקופת הפעילות:  2015–הווה (כ־10 שנים)
 www.forumdvorah.org.il
 
פורום דבורה – נשים במדיניות חוץ וביטחון לאומי היא עמותה ללא כוונת רווח שנועדה לקדם ייצוג שוויוני לנשים במוקדי קבלת החלטות, בממסד הביטחוני-מדיני הישראלי ובשיח הציבורי. העמותה נקראת על שם דבורה הנביאה, שהייתה מנהיגה, שופטת, יועצת, לוחמת ומשוררת.
הרקע להקמת העמותה

ב־31 באוקטובר 2000 התקבלה פה אחד החלטה מספר 1325 של מועצת הביטחון של האו"ם, המצהירה על המחויבות של מועצת הביטחון של האו"ם להגן על נשים ולהבטיח את ייצוגן בתהליכי שלום ובפוליטיקה הבינלאומית. ההחלטה הצהירה על הצורך של קובעי מדיניות ושל המשפט הבינלאומי להתחשב בחויותיהן של נשים ונערות החיות באזורי לחימה וסכסוכים אלימים מתוך נקודת מבט מגדרית ומתוך הכרה בהשפעה הייחודית הקיימת על נשים, נערות וילדות במצבים אלה.
המכון האמריקאי The Institute for Inclusive Security, שהקימה סווני האנט (אנ'), היה בין הגופים הראשונים ששמו להם למטרה לקדם את שילובן של נשים החיות באזורי סכסוך בתהליכי קבלת החלטות בתחום הביטחון הלאומי ובתהליכי משא ומתן לשלום, ברוח החלטה 1325 של מועצת הביטחון.[דרוש מקור] סווני האנט יצרה קשרים עם נשים ישראליות (ובהן אורית אדאטו, ישראלה אורון ואתי לבני) ופלסטיניות (ובהן ניעמה עריקאת, רעייתו של סאיב עריקאת), במטרה לקדם דו-שיח בין נשים. במקביל הוזמנו הפעילות הישראליות והפלסטיניות למפגשים, שנערכו בארצות הברית, שבהן השתתפו נשים מאזורי סכסוך מכל רחבי העולם.[דרוש מקור]
ישראל הייתה המדינה הראשונה בעולם שהטמיעה בחוק לאומי עקרונות מתוך החלטה 1325.[דרוש מקור] יולי תמיר ואתי לבני, אשר בימי כהונתה בכנסת עמדה בראש הוועדה לקידום מעמד האישה, פעלו כדי לעגן בחוק עקרונות מתוך החלטה 1325. מי שעשתה לובי ליוזמה הייתה ד"ר שלומית אהרוני ליר, שאף העלתה לראשונה את חשיבות ייצוג נשים ממגוון קבוצות האוכלוסייה. בשנת 2005 התקבל תיקון מס' 4 לחוק שוויון זכויות האישה, ובו סעיף 6ג1 הקובע, בין היתר, כי: "בוועדה ציבורית ובצוות שמינו הממשלה, ראש הממשלה, שר, סגן שר או מנהל כללי של משרד ממשלתי (להלן - גוף ממונה) יינתן ביטוי הולם בנסיבות העניין לייצוגן של נשים ממגוון קבוצות האוכלוסייה". בהמשך התקבלו תיקוני חקיקה נוספים ברוח זאת, אך בפועל לא הושג שוויון, בין השאר בייצוג נשים בתפקידים בכירים במערכות הביטחון והחוץ.
שיתוף הפעולה בין המכון האמריקאי לבין קבוצה של כתריסר פעילות ישראליות נמשך מספר שנים, והקבוצה אף קיבלה מהמכון האמריקאי תמיכה כספית שאפשרה העסקת רכזת שתיאמה את הפעילות.[דרוש מקור] עם זאת, לאחר כמה שנות תמיכה, התקבלה החלטה משותפת להפריד בין הארגונים בשל אי הרצון של הנשים הישראליות להיות מזוהות עם פעילות פוליטית.[דרוש מקור]
בשנת 2015 החליטה הקבוצה הישראלית להמשיך בפעילותה בקידום נשים ובשילובן בתפקידים בכירים במערכת הביטחון ובמשרד החוץ ולהבטיח ייצוג הולם של נשים בוועדות הממלכתיות המוקמות לחקירת אירועים או לגיבוש מדיניות. הפורום נוסד על ידי "נשים בכירות יוצאות מערכות הביטחון השונות ומשרד החוץ". בתקופה זו כבר פעלו במסגרת הקבוצה הישראלית יותר מעשרים נשים ובהן: אורית אדאטו, ישראלה אורון, מירי איזין, ציפי איסר-איציק, גילה כליפי-אמיר, אתי לבני, סימה שיין, נירה שפק, פנינה שרביט ברוך ושלומית אהרוני ליר.
מטרות העמותה ופעילותה

פורום דבורה מספק פלטפורמה ארגונית מרכזית לנשים מובילות בישראל בתחומי הליבה של הפורום, לפעול למען חברה שוויונית ומכלילה מגדרית במוקדי ההשפעה וקבלת ההחלטות בישראל. בפורום חברות כ-200 נשים בעלות ניסיון של לפחות עשר שנים בתחומי הליבה של העמותה, ועוד כ-100 חברות צעירות במסגרת פורום דבורה 2.0 המהוות את מנהיגות העתיד בתחומי הביטחון הלאומי ומדיניות החוץ של מדינת ישראל. פורום דבורה מאגד מאות שנות ניסיון ומומחיוּת בתחומים של ביטחון, מדיניות חוץ, מגדר, משפט בינלאומי וחוקתי, מדיניות ציבורית, קיימוּת, אנרגיה, אקלים, ועוד. החברות בפורום מגיעות ממגוון דעות ורקעים, וללא שיוך פוליטי או מפלגתי, כאשר המכנה המשותף הוא העיסוק בתחום הביטחוני והמדיני.
הפורום מתמקד בארבעה תחומים עיקריים, שכולם באים לענות על רעיון מרכזי משותף – קידום השתתפותן ומעורבותן של נשים בכל המוקדים העוסקים בביטחון לאומי ומדיניות חוץ, וזאת מתוך הבנה כי השתתפותן של נשים תורמת לפיתוח ולהעשרת השיח הביטחוני והמדיני הישראלי. התחומים הם:
קידום הכללתן של נשים בתהליכי קבלת החלטות במישור הלאומי בכלל, ובתחום הביטחוני והמדיני בפרט.
שילוב נשים בשיח הביטחוני במדינה והרחבת הנושאים הנידונים.
הבטחת השתתפותן השוויונית של נשים בממסד הביטחוני, על ארגוניו השונים.
עידוד נשים צעירות להשתלב במערך הביטחוני-מדיני ומתן תמיכה בידע ובניסיון לנשים שכבר פועלות במערך זה.
כדי להשיג את יעדיה פועלת העמותה במגוון דרכים, ובהן:
גיבוש רשת נשים העוסקות בתחומי הליבה של הפורום וקידום הידע שלהן באמצעות סדנאות, הכשרות ומפגשי נטוורקינג.
קידום מנהלות בדרגי ביניים במגזר הציבורי העוסקות בתחומי הליבה של הפורום באמצעות קיום סדנאות, הכשרות, תוכניות מנטורינג ומפגשי נטוורקינג.
השתתפות בדיונים רשמיים (במשרדי הממשלה ובכנסת), בכנסים אקדמיים ובהופעות בתקשורת בתחומי הפורום ופעילות להגדלת מאגר המומחיות ודוברות הפורום. לדוגמה:
שותפות בוועדה הרשמית המייעצת למטה לביטחון לאומי (מל"ל) בנושא הטמעת חשיבה מגדרית בעת קבלת החלטות לאומיות במצבי חירום. הדוח הוגש לראש המל"ל, והמלצות הכלולות בו אושרו כהחלטת ממשלה (החלטה 1845).
גיבוש ניירות עמדה בנושאי ביטחון לאומי ומדיניות חוץ והעברתם למקבלי ההחלטות. בין היתר, הגשת נייר עמדה לדיון שנערך בוועדה בכנסת בפרשת הסוהרת בכלא גלבוע ובוועדה המיוחדת לנושא אשר הוקמה על ידי משרד הביטחון והמשרד לביטחון פנים.
ליווי ומעורבות שוטפת בשילוב נשים לוחמות בצה"ל, ובכלל זה מאבק למען פתיחה מלאה של תפקידי הלחימה עבור נשים על פי דרישת החוק של שוויון הזדמנויות, ליווי מאבק המלש"ביות להתמיין ליחידות המיוחדות בצה"ל, כולל הגשת עתירה לבג"ץ (בג"ץ הלוחמות), מפגשים עם גורמים צה"לים כדי לאפשר שילוב נשים במגוון רחב של תפקידים, ומתן מענה ציבורי ותקשורתי למכתבי הרבנים השונים הקוראים למנוע שירות קרבי לנשים בצה"ל.
קידום מטרות הפורום באמצעות שיתופי פעולה עם גורמים רשמיים בארץ, עם ארגוני נשים אחרים הפועלים לשוויון מגדרי, עם ארגוני החברה האזרחית בארץ ובחו"ל, עם הסגל הדיפלומטי הזר בארץ ועם גורמים רלוונטיים בחו"ל. לדוגמה, מאז 2019 חברות פורום דבורה משתתפות כנציגות של ישראל בוועדת החברה האזרחית המייעצת לנאט"ו בנושא נשים, שלום וביטחון (CSAP). מי שייצגה את פורום דבורה והשתתפה בדיונים מאז הצטרפות ישראל לוועדה היא פנינה שרביט ברוך.
מטרות העמותה ופעילותה > מאבק למען שילוב נשים ביחידות קרביות

בשנת 2022, בעקבות לחץ שהופעל על הרמטכ"ל אביב כוכבי ובכירי הצבא מצד רבנים בציונות הדתית המתנגדים לשילובן של נשים בחלק מהיחידות הלוחמות, יצא פורום דבורה בקריאה לרמטכ"ל לעמוד על דבריו בעניין ערך השוויון בצבא, ולא להיכנע ללחץ מצד רבני הציונות הדתית בעניין שילוב נשים ביחידות שעדיין סגורות בפניהן. "פקודת השירות המשותף עודכנה פעמיים לפי דרישות הרבנים, השאלה באילו יחידות נשים יכולות לשרת - מקוממת. אנו אוחזות בחזון של ייצוג שוויוני לנשים במוקדי קבלת החלטות על בסיס ההבנה כי יש בכך לתרום לביטחון הלאומי של ישראל", כתבו החתומות על המכתב.
ב-14 ביולי 2024 בתשובתו לבג"ץ על עתירה בנושא שילוב נשים בכוחות המתמרנים מעבר לקווי האויב, צה"ל חשף כי הוא דוחה את הפיילוט לשילובן ביותר משנה: "יש אילוצים רבים שימנעו את פתיחת ההתנסות, ובהם אי-כשירות של טנקים רבים. ההיקף הקיים אינו מספיק". פורום דבורה הביע את אכזבתו מהודעת צה"ל ואמר כי מבחינתו הדיון לא הסתיים. את התשובה המלאה של צה"ל לבג"ץ ניתן לראות באתר צה"ל.
בעלות תפקידים

במהלך שנות פעילותו של פורום דבורה כיהנו בתפקיד יושבות ראש: ח"כ (לשעבר) אתי לבני, אל"ם (במיל') עו"ד פנינה שרביט ברוך, אל"ם (במיל) רונית לבבי, תא"ל (במיל') שרון ניר ואל"ם (במיל') מאיה הלר, אל"ם (במיל) פנינה שרביט ברוך.
לצד יושבות הראש פעלו תחילה מנהלות ובהמשך מנכ"ליות.
המנהלות היו: שירה עפרון ומיכל חטואל.
המנכ"ליות היו: תניה מורקס ועפרה אש.
אות פורום דבורה

עמותת פורום דבורה מעניקה את "אות פורום דבורה" לנשים מובילות ומשפיעות שבפעילותן מגשימות או מקדמות את מטרות העמותה. מאז שנת 2021 מתפרסם קול קורא לציבור להציג מועמדות לקבלת האות בארבע קטגוריות:
אות פורום דבורה על מפעל חיים מוענק למועמדת פורצת דרך בתחומה, שבנוסף פעלה לאורך השנים לקידום ושילוב נשים רבות וסללה את הדרך לאחרות.
אות פורום דבורה בתחום הביטחון הלאומי.
אות פורום דבורה בתחום מדיניות חוץ.
אות פורום דבורה למנהיגת דור העתיד – מחדשת ומובילה בתחומי הביטחון הלאומי ומדיניות החוץ.
הנשים שקיבלו את האות הן:
2017
ענבל קרייס, מנהלת החדשנות בחטיבת מערכות טילים וחלל בתעשייה האווירית לישראל ובעבר סגנית מנהל מפעל חלל של התעשייה האווירית לישראל וראש פרויקט פיתוח הטיל נגד טילים "חץ 3" במפעל מלמ של התעשייה האווירית, על חלקה בפיתוח מערכות טילים וחלל ועל פריצת דרכן של נשים לתפקידי ניהול בכירים בתעשייה הביטחונית.
2018
דינה זילבר, לשעבר המשנה ליועץ המשפטי לממשלה על פעילותה למען ייצוג נשים.
2021
ר' (בכירה לשעבר במוסד), אות פורום דבורה למפעל חיים על תרומתה להעלאת יהודי אתיופיה.
ניצב סיגל בר צבי אות פורום דבורה לביטחון לאומי בהיותה האישה הראשונה בתפקיד ראש אגף מבצעים במשטרת ישראל.
מירב אילון שחר, אות פורום דבורה למדיניות חוץ בהיותה שגרירת ישראל למוסדות האו"ם בז'נבה, מאז אוגוסט 2020.
טל לוי דיאמנשטיין, אות פורום דבורה מיוחד לתקופת הקורונה על הקמת והובלת קבוצת המילואימניקיות.
2022
לימור לבנת, אות פורום דבורה למפעל חיים, על פעילותה ללא לאות לקידומן של נשים ושילובן בחברה הישראלית, למניעת אפליית נשים והדרתן מהמרחב הציבורי ולמען צדק מגדרי וצדק חברתי.
מיכל יניב, אפרת מיניביצקי, עו"ד גיל אבריאל ומרב למברגר, אות פורום דבורה לביטחון לאומי. הזוכות היו חברות צוות של המל"ל, בראשותה של מיכל יניב, והובילו להקמת ועדה ולכתיבת דוח שבו פורטו מסקנות פורצות דרך בדבר הסדרה בחקיקה של ייצוג הולם לנשים במוקדי קבלת ההחלטה ברמה הלאומית.
ג'ואנה לנדאו, אות פורום דבורה למדינות חוץ, על היותה יזמית, אשר החליטה לפעול למען מדינת ישראל בדרך יצירתית, ופועלת לשינוי השיח בעולם על ישראל ולשיפור תדמיתה. בנוסף, קידמה נשים ואת העשייה הזאת היא מובילה עם צוות מנהלות בכירות.
רס"ן נטע בלום, אות פורום דבורה למנהיגות העתיד. בלום היא ראש מדור סייבר במנהל למחקר ופיתוח אמצעי לחימה ותשתיות טכנולוגיות במשרד הביטחון. רס"ן בלום מובילה את פיתוח הדור הבא של המערך האווירי בתחום הכטמ"בים והרחפנים. בנוסף, הקימה רס"ן בלום את המיזם "את – קידום תלמידות למנהיגות טכנולוגית נשית", שמטרתו לקדם תלמידות תיכון ולשלבן בעולמות הטכנולוגיה.
אות פורום דבורה > 2024

מפעל חיים – לעיתונאית טלי ליפקין שחק - על המחויבת לקידום נשים ונושאים חברתיים, מנהלת תוכניות בגלי צה"ל ומשלבת נשים בנושאי ביטחון.
מדיניות חוץ - ראש המערך המדיני של משרד החוץ – השגרירה עליזה בן נון - על הובלת הקמפיין המדיני של ישראל בארץ ובחו"ל, באופן המהווה דוגמה ומופת למקצועיות ומסירות.
ביטחון לאומי – לתצפיתניות לדורותיהן . בשמן האות ניתן למיזם החברתי – 'אחות שלי' - על כך שסיפקו מידע מודיעיני חיוני במהלך מתקפת 7 באוקטובר, והיו הראשונות להתריע על תחילת המתקפה ועל תרומתן המשמעותית לצה"ל וביטחון המדינה המהווה השראה לשוויון בין נשים וגברים בצבא.
מנהיגות צעירה – לחוקרת אופיר דיין - על כך שהיא מהווה השראה לצעירות בשל קול ייחודי וראייה עכשווית, מדגישה את חשיבות הייצוג השווה לנשים במוקדי השפעה.
הכרה

בשנת 2023 הוענק לפורום דבורה פרס המופת מטעם המכון למחקרי ביטחון לאומי, "בזכות עשייה מקצועית, משמעותית ויום-יומית בנושאי ביטחון לאומי ומדיניות החוץ של מדינת ישראל".
אתר גיבורות ישראל

פורום דבורה הקים את אתר האינטרנט גיבורות ישראל. אתר זה הוקם לכבודן של גיבורות ישראל, לציון הנשים ששירתו ושלחמו ולזכר הנופלות.
ראו גם

החלטה 1325 של מועצת הביטחון של האו"ם
הוועדה לקידום מעמד האישה ולשוויון מגדרי
הערות שוליים

↑  נשים במדיניות חוץ וביטחון לאומי, באתר פורום דבורה
↑  חוק שיווי זכויות האישה (תיקון מס' 4), התשס"ה-2005, ס"ח 2017 מ-1 באוגוסט 2005
↑  הניסוח המדבר על ייצוג נשים "ממגוון קבוצות האוכלוסייה" הוא הרחבה ישראלית של החלטה 1325.
1 2  העצמה נשית: אלה הזוכות באות פורום דבורה, באתר אייס, 1 בפברואר 2023
1 2  רוני גרין שאולוב, התחדש הדיון בבג"ץ הלוחמות: "התנאים אינם הגיוניים בעליל", באתר ynet, 27 ביוני 2023
↑  המפגש השנתי השני של CSAP באוקטובר 2017.
↑  קורין אלבז-אלוש, בכירות לשעבר במערכת הביטחון פנו לרמטכ"ל: "לסגת מהחלטות בגלל קבוצות לחץ - מסוכן", באתר ynet, 3 ביוני 2022
↑   חן מענית, שופטי בג"ץ מתחו ביקורת על תנאי הסף לשילוב נשים בתפקידי לוחמה בצה"ל, באתר הארץ, 8 בדצמבר 2022
↑  יואב זיתון, צה"ל מודה לראשונה במלחמה: "חסרים לנו טנקים רבים שנפגעו - ותחמושת" | פרסום ראשון, באתר ynet, 15 ביולי 2024
↑  הודעה מעדכנת מטעם המדינה, באתר צה"ל, ‏14 ביולי 2024
↑  יעל ולצר, מצדיעים לענבל קרייס. רכילות עסקית, באתר ynet, 3 בינואר 2017
↑   אירוע שנתי פורום דבורה 2018 - אות הוקרה לעו"ד דינה זילבר, סרטון בערוץ "Forum Dvorah", באתר יוטיוב (אורך: 12:33)
↑  רשימת הזוכות בעמוד הפייסבוק של פורום דבורה, 13 באוקטובר 2021
↑  העצמה נשית: אלה הזוכות באות פורום דבורה, באתר אייס, 1 בפברואר 2023
↑  פרס המכון למחקרי ביטחון לאומי הוענק לראשונה לאנשים הבאים, באתר אייס, 1 במרץ 2023
↑  מיכל גלנטי, הלאונג': פרס מופת לפורום דבורה | TMI, באתר https://tmi.maariv.co.il, ‏2023-03-05
↑  פרס המכון למחקרי ביטחון לאומי הוענק לראשונה לאנשים הבאים, באתר אייס, 1 במרץ 2023
↑  לכבודן של גיבורות ישראל - לציון הנשים ששרתו ולחמו, ולזכר הנופלות., באתר גיבורות ישראל
ג'ון "חניבעל" סמית'

| --- | --- |
אין תמונה חופשית
 יוצרים:  פרנק לופו 
 גילום הדמות:  ליאם ניסן, ג'ורג' פפארד 
 מידע
 מקצוע:  חייל, שכיר חרב
 אזרחות:  ארצות הברית 
 
קולונל ג'ון "חניבעל" סמית' הוא דמות בדיונית ואחד מתוך ארבעה פרוטגוניסטים מתוך סדרת הפעולה והרפתקאות הומוריסטית אמריקאית "צוות לעניין", שגולמה בידי ג'ורג' פפארד. הדמות יועדה במקור לג'יימס קובורן, אך לבסוף ניתנה לפפארד.
דמותו של חניבעל, שהתבססה באופן מסוים על קצין הכוחות המיוחדים של צבא ארצות הברית לשעבר בו גריץ, הופיעה ב"צוות לעניין" מתחילת הסדרה בשנת 1983 ועד לסופה בשנת 1987. בעיבוד הקולנועי לסדרה משנת 2010, גולם חניבעל בידי ליאם ניסן. המשפט שעימו חניבעל מזוהה יותר מכל "אני אוהב את זה כשתוכנית מצליחה" (באנגלית: "Iove it when a plan comes together") נכלל ברשימת "100 הציטוטים והמשפטים הגדולים בטלוויזיה" של ערוץ TV Land משנת 2006.
יחסים רומנטיים

ד"ר מאגי סאליבן (עונה 1, פרק 6 "Black Day at Bad Rock") – ברגע לא אופייני בסדרה, חניבעל הוא זה שמסוגל לפתות את הדמות הנשית הראשית של הפרק ולא פייס כפי שקורה בדרך כלל בפרקי הסדרה. דמותה של ד"ר מגי סאליבן חוזרת גם בעונה 2, פרק 21 ("Deadly Maneuvers"), שם נראה כי חניבעל וד"ר סאליבן עדיין דואגים זה לזו.
אן (אנני) סנדרס (עונה 3, פרק 4 !Fire) – הצוות נשכר על ידי כבאית בשם אנני סנדרס (השחקנית סטפני קריימר) שמסוגלת לאתגר את חניבעל. המתח המיני בין השניים ניכר לאורך כל הפרק, והם גם מתנשקים בסופו. דמותה לא שבה לפרקים נוספים.
שם נוסף

מר לי (Mr Lee) – הבעלים של מכבסה סינית, שלעיתים קרובות עושה שימוש בפתגמים סיניים קלישאתיים ובעל מצב רוח בלתי צפוי. מר לי נראה על המסך רק בפרק הראשון (קרוסלה מקסיקנית) אם כי צילום של חניבעל בדמותו של מר לי משמש כחלק מרצף הקרדיטים של העונה הראשונה. עם זאת, הכינוי "מר לי" לעיתים קרובות ננקב לאורך הסדרה על ידי לקוחות ועל ידי הצוות עצמו, אם כי דוגמאות אלו נטו להיעלם לאחר שתי העונות הראשונות. בדרך כלל "מר לי" הוא הראשון שמסקר ופוגש את הלקוחות הפוטנציאליים המבקשים לשכור את שירותיו של הצוות, ואז מפנה אותם למקום נוסף כדי לפגוש איש קשר שני מטעם הצוות.
הסרט של 2010

בסרט משנת 2010 מגולם חניבעל בידי ליאם ניסן. חניבעל מתואר כדמות שאף על פי שעדיין מבריקה מבחינה טקטית ומסוגלת ליצור תוכניות, היא לא ממש בלתי ניתנת להפלה כמו עמיתו בסדרת הטלוויזיה. למעשה, בשל אופי הבגידה של העלילה (לגבי "הפשע שהם לא ביצעו"), חניבעל מוצג לעיתים קרובות ככועס ואינטנסיבי. הרשעתו של הצוות בבית המשפט הצבאי משפיעה עליו באופן גלוי, אם כי נטייתו למעשים חכמים עדיין רווחת (עבור הדמות הטלוויזיונית חלף יותר מעשור מאז ההרשעה, ולכן תגובות כאלה מעולם לא הוצגו בתוכנית).למעט בשדה התעופה כאשר צוות לעניין טס מנורווגיה ללוס אנג'לס (בו התחפושת של חניבעל היא הופעתו האמיתית של ניסן), הדמות לא לובשת שום תחפושות בסרט אלא משאירה זאת לפייס. גם עישון הסיגר נשמר על כנו. למרות היותו של ליאם ניסן מעשן לשעבר, הוא שמר בצד את העדפותיו האישיות לתפקיד. חניבעל מפגין יכולות מנהיגות ניכרות, ומנסה לקחת על עצמו את מלוא האשמה של צוות לעניין בפשע שביצעו לכאורה, ומוציא אותם מהכלא כשהם דוחים אותו. עם זאת, הוא נסוג לאחור ונותן לפייס לפנים לתכנן את המשימה הסופית, החלטה שb.a מתחרט עליה. בסרט, חניבעל הוא קולונל מן המניין, שירת גם בגדוד הסיירים ה-75 של הצבא וגם בקבוצת הכוחות המיוחדים ה-7. בניגוד לסדרת הטלוויזיה, חניבעל אינו מקבל מדליית כבוד, וכמו פייס, מרדוק ובי. איי יש לו קעקוע של יחידת הריינג'רס (על זרועו השמאלית).
ג'ון פביאן קרלסון

| --- | --- |

 לידה:  5 במאי 1875 שוודיה 
 פטירה:  19 במאי 1947 (בגיל 72) ניו יורק, ארצות הברית 
 מקום קבורה:  Mount Evergreen Cemetery 
 מקום לימודים:  אקדמיית קולארוסי 
 הושפע על ידי:  Lucius Wolcott Hitchcock 
 
ג'ון פביאן קרלסון, באנגלית:John Fabian Carlson (5 במאי 1875 – 19 במאי 1947) היה צייר אימפרסיוניסטי אמריקאי יליד שוודיה.